Fartein Valens Vei Interesselag – Felt G3

**Referat fra Generalforsamling 2013**

**Tid:** Onsdag 13.mars 2013 kl 2000-2200 **Sted:** Grendehuset (Gamle barneparken)

**Dagsorden:**

* Godkjenning av innkalling og dagsorden
* Valg av møteleder
* Valg av to personer til å signere protokollen
* Styrets beretning
* Økonomi
* Innkomne saker
* Saker til behandling
* Valg av nytt styre og revisor

**Vedlegg:**

**Drift - budsjett og regnskap 2012, budsjett 2013**

Regnskap 2012 er godkjent av revisor.

**Vedlikeholdsfond - budsjett og regnskap 2012, budsjett 2013**

Regnskap 2012 er godkjent av revisor.

# Godkjenning av innkalling og dagsorden

Denne ble godkjent.

18 boenheter repr. og 1 fullmakt

# Valg av møteleder

Einar Granlien

# Valg av to personer til å signere protokollen

* Kristin Bøhn
* Anne Line Skeide

# Styrets beretning ble gjennomgått uten kommentarer

## Styrets sammensetting i denne perioden

Styret har siden årsmøtet 14. mars 2012 bestått av Einar Granlien(FVV 89, styreleder), Cato Westad (FVV 96, kasserer), Tor B Mosland (FVV 58) og Roar Karlsen (sekretær FVV 72).

## Styrets arbeid

Styrets oppgave er å ivareta lagets interesser og gjennomføre vedtak som er truffet av interesselagets generalforsamling. Det er gjennomført 10 styremøter i perioden fra 14.mars 2012 frem til årsmøtet 2013.

## Vedlikehold av fellesarealer

### Dugnad

Det ble som vanlig avholdt en vår- og en høstdugnad i år 2012. På grunn av mye regn ble det noe avkorting av arbeidene.

### Helårsavtale med Fjeldstad AS

FVVI har i 2012 videreført avtalen om måking av stikkveier og gressklipping med Fjeldstad AS, og luking av grøntanleggene ved garasjene har også blitt en del av avtalen mot en liten økning i den årlige kostnaden. Garasjene ble vasket i år som en ekstra utgift utført av Fjeldstad AS.

### Lekeplasser og lekeapparater

Det har ikke skjedd noe spesielt med lekeplassene i denne perioden.

**4.3.4 Trapp mellom FVV 81 og 71**

Trappen er et eget tema, men 2 forslag er fremlagt. Fjerning av trapp eller lage en ny trapp, tilbud er mottatt, se vedlegg.

**4.3.5 Grøntanlegget**

Det ble kun gjort små utbedringer av grøntanlegg i denne perioden, og det trengs noe mer beplanting og justeringer rundt om. Noe beplantning er foretatt og vi håper at det dukker opp en del tulipaner til våren. Det er derimot sådd tvil om at der er gode vekstvilkår i bedene mellom FVV 81 og 71. Det er også fjernet noen trær ihht. trefellingsplanen, men det gjenstår fortsatt noen trær som ikke er tatt.

**4.3.6 Trafikksikkerhet**

Ingen tiltak er iverksatt i denne perioden. Det er undersøkt hvilke muligheter som finnes for fartsdempere men problemer med snø og brøyting har resultert at forslagene ikke har blitt gjennomført.

## Veien fra barnehagen til garasjeanlegget

Interesselaget er nå medlemmer i Huseiernes Landsforbund slik at juridisk assistanse i prosessen for at kommunen overtar veien fra interesselaget med mulig økonomisk kompensasjon for dette.

## Kabel-TV

Alle har nå mottatt nye dekodere, og det er ikke registrer de store problemene, avtalen med Canal Digital fortsetter som planlagt.

## Felles garasjeanlegg

Dersom noen går til innkjøp av port åpnere må disse kodes før bruk, ta da kontakt med styret for bistand til dette.

Vi vil også oppfordre alle til å ta kontakt med styret om driftsstopp oppstår eller uhell skjer. Windsor skal i slike tilfeller ikke kontaktes uten at et styremedlem har vært konsultert.

Det er i året som har gått blitt malt innvendig i garasjene, dette ble en suksess. Se for øvrig eget punkt for oppgradering av garasjene innvendig.

## Avløpsrør i felles garasjeanlegg

Vi minner om at det er viktig å isolere avløpsrørene i garasjeanlegget, og at dette er beboer som eier avløpsrøret sitt ansvar. Ved spørsmål til hvordan dette bør/kan gjøres, kontakt styret. Det er nå bare beboere over nedre garasje som ikke har utført dette.

## Vestre Ingieråsen Velforening

Som vedtatt på forrige generalforsamling ble det i 2012 utbetalt en ordinær støtte på 5000,-. Grendehuset blir mye brukt nå til forskjellige arrangement, og vi minner om nettsidene – www.ingieraasengrendehus.com, der man kan reservere huset for leie.

## Mailadresse og nettside

Styret har en felles mailadresse for henvendelser til styret; styret.fvvi@gmail.com. Henvendelser kan naturligvis også gjøres via styrets egen postkasse (på stativ ved FVV 81-91).

Vi har også en enkel nettside for å distribuere diverse informasjon av interesse for interesselagets medlemmer. Adressen er https://sites.google.com/site/fvvtest/.

# Økonomi

Kostnadspost for fondet ble kommentert. Dette er korrigert i vedlagte regnskap

## Regnskap

Vedlagt

## Status innbetaling av årsavgift

Interesselaget har pr. i dag ingen utestående fordringer overfor huseiere.

# Innkomne saker

Bommen nederst i Fartein Valens vei fungerer ikke slik den skal og bør repareres.

* Bommen utbedres på vårdugnaden 2013
* Styret bes om å sende ut en anmodning til beboere om å kutte all unødvendig kjøring inn på området

**Forslag fra styret**

Styret foreslår å ta kontakt med kommunen for å sette opp et ’barn leker’ skilt i den første store svingen etter bommen slik at bilister forhåpentligvis senker farten før de kommer opp på platået. Vi anser den svingen til å være mest utsatt. Den er uoversiktlig og barn aker og sykler her. Styret vil også sende ut et følgebrev til referatet fra generalforsamlingen som minner alle om at vi ikke skal kjøre biler opp til eiendommene med mindre det er nødvendig.

# Saker til behandling

## Oppgradering av garasjeanleggene

### Forslag til vedtak

Styret gis fullmakt til å iverksette oppgradering av det elektriske anlegget i våre 3 garasjer slik at de tilfredsstiller dagens krav (NEK 400)

* Installasjon av nye LED lys i takene med bevegelses sensor
* Installasjon av nytt sikringsskap (skap beholdes men innmat skiftes ihht NEK 400)
* Installasjon av nye låsbare uttak for lading av elbiler. Forbruk betales av den som disponerer parkeringsplassen, avlesning 1. gang pr år Beløpet faktureres den enkelte husstand.
* Stikk formotorvarmer
* Div oppgraderinger for å tilfredsstille krav. (uskifting av defekt utstyr)

Midlene tas fra vedlikeholdsfondet.

* Forslag ble vedtatt med en begrensing oppad til kr 350.000,-

## Støtte til Vestre Ingieråsen Velforening

### Forslag til vedtak:

Vestre Ingieråsen Velforening tildeles i 2013 en gave på kr 5000. Det forutsettes at pengene brukes til å dekke drift av Grendehuset i Pauline Halls vei.

* Vedtatt.

7.3 **Utbedring av trapp mellom FVV 81 og 71**

**7.3.1 Forslag til vedtak**

Syret setter ut arbeidene til Frode Schneider om å lage ny trapp ihht vedlagt tilbud. Midlene tas fra vedlikeholdsfondet.

* Besluttet utsatt inntil videre.

## Styregodtgjørelse

### Forslag til vedtak:

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering videreføres.

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling.

* Forslaget ble vedtatt

## Asfaltering der det er behov

### Forslag til vedtak

Styret gis fullmakt til å innhente priser og gjennomføre asfaltering der det er behov. Asfaltering er begrenset oppad til 50.000,- for asfaltering på felles arealer der det pr. I dag er eller skulle vært asfalt, samt da bestille arbeidene fra billigste tilbyder. Midlene tas fra vedlikeholdsfondet.

* Vedtatt utsatt inntil videre

## Maling av nederste garasje innvendig

### Forslag til vedtak

Styret gis fullmakt til å male den nederste garasjen, kostnad begrenset oppad til 30.000,- nok inkludert maling og arbeider. Dette forutsetter at beboere fjerner alt som er montert i garasjen pr. Midlene tas fra vedlikeholdsfondet.

* Vedtatt utsatt inntil videre

# Budsjettforslag

* Vedtatt budsjett ligger vedlagt

# Valg av nye styremedlemmer og revisor

Det velges 2 nye styremedlemmer, slik at styret i henhold til vedtektene består av inntil 4 medlemmer. Følgende kandidater ble foreslått og ”klappet inn”:

* Frode Skarbøe, Fvv 44
* Gerd Stokke, Fvv 70

Roar Karlsen og Einar Granlien går ut av styret.

Einar Granlien vil fungere som ”byggeleder” for videre arbeid med garasjene.

## Revisor

Torbjørn Hoel (FVV 41) tok ikke gjenvalg for neste periode. Styret og generalforsamlingen takker Torbjørn for 20 års innsats i interesselaget.

* Ny revisor ble valgt: Bjørn Nordengen

Kolbotn 14.4.2013

Styret i Fartein Valens Vei Interesselag, Felt G3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Einar Granlien

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anne Lise Velund Skeide Kristin Bøhn